Държавен вестник, бр. 72, 2014 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  72
ПОСТАНОВЛЕНИЕ № 257 
ОТ 25 АВГУСТ 2014 Г.
за изменение и допълнение на Правилника 
за функциите, задачите и организацията на 
работа на Съвета по сигурността при Минис­
терския съвет, приет с Постановление № 216 
на Министерския съвет от 1998 г. (обн., ДВ, 
бр. 116 от 1998 г.; изм. и доп., бр. 123 от 1998 г., 
бр. 28 от 2002 г., бр. 20 и бр. 75 от 2003 г., 
бр. 84 от 2005 г. и бр. 68 от 2013 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 2, ал. 2 думите „и министър на 
вътрешните работи“ се заменят с „по право­
съдие, вътрешен ред и сигурност и министър 
на правосъдието“.
§ 2. В чл. 3 се правят следните изменения 
и допълнения:
1. Алинея 2 се изменя така:
„(2) Основният състав на Съвета по си­
гурността включва: заместник министър-
председателя по правосъдие, вътрешен ред 
и сигурност и министър на правосъдието, 
министъра на външните работи, министъра на 
отбраната, министъра на вътрешните работи и 
министъра на финансите, техни заместник-ми­
нистри, главния секретар на Министерството 
на вътрешните работи, началника на отбра­
ната и ръководителите на разузнавателните 
и контраразузнавателните служби.“
2. В ал. 3 след думите „министъра на от­
браната,“ се добавя „министъра на вътрешните 
работи, заместник-министър на финансите,“, 
а думите „началника на Генералния щаб на 
Българската армия“ се заменят с „началника 
на отбраната“.
Заключителна разпоредба
§ 3. Постановлението влиза в сила от деня 
на обнародването му в „Държавен вестник“.
Министър-председател: 
Георги Близнашки
За главен секретар на Министерския съвет: 
Веселин Даков
5836
ПОСТАНОВЛЕНИЕ № 258 
ОТ 28 АВГУСТ 2014 Г.
за създаване на Енергиен борд
МИНИСТЕРСКИЯТ СЪВЕТ
П О С Т А Н О В И :
Чл. 1. Създава съвет, наричан по-нататък 
„Енергиен борд“, като постояннодействащ 
консултативен орган на Министерския съвет 
за решаване на важни въпроси от обществена 
значимост в областта на енергетиката. 
Чл. 2. Енергийният борд:
1. извършва анализ на състоянието на сек­
тор „Енергетика“ и на причините, водещи до 
нестабилност на енергийната система;
2. предлага принципи и насоки за устойчиво 
управление на сектор „Енергетика“;
3. обсъжда и предлага мерки за решаване 
на установените проблеми с цел стабилизиране 
на енергийната система; 
4. дава становища относно дейностите и 
мерките, предприемани от държавните органи 
и организации в областта на енергетиката;
5. прави предложения за промени в нор­
мативната уредба в областта на енергетиката;
6. обсъжда и дава становища по предложе­
нията за стратегически документи в сектор 
„Енергетика“.
Чл. 3. (1) Енергийният борд се състои от 
председател, заместник-председател и членове. 
(2) Председател на Енергийния борд е 
заместник министър-председателят по иконо­
мическа политика, министър на регионалното 
развитие и министър на инвестиционното 
проектиране, а заместник-председател – ми­
нистърът на икономиката и енергетиката.
(3) Членове на Енергийния борд са: 
1. заместник-министър на икономиката 
и енергетиката и заместник-министър на 
труда и социалната политика, определени от 
съответните министри, и председателят на 
Държавната комисия за енергийно и водно 
регулиране;
2. по един представител на: Българската 
фотоволтаична асоциация, Националния съюз 
на независимите енергопроизводители „Еко­
енергия“, Българската ветроенергийна асоци­
ация, „Български енергиен холдинг“ – ЕАД, 
„Национална електрическа компания“ – ЕАД, 
„Ей И Ес – 3С Марица Изток 1“ – ЕООД, 
„КонтурГлобал Марица изток 3“ – АД, Асо­
циацията на топлофикационните дружества 
в България, Асоциацията на търговците на 
електрическа енергия, Българската петролна 
и газова асоциация, Българска асоциация 
„Природен газ“, „Електроенергиен системен 
оператор“ – ЕАД, „ЕВН България“ – ЕАД, 
„ЕНЕРГО-ПРО“ – Варна, ЕООД, „ЧЕЗ Бъл­
гария“ – ЕАД, Българската национална асо­
циация на потребителите, Българската феде­
рация на индустриалните енергийни консу­
матори – БФИЕК, Асоциацията на банките 
в България, Асоциацията на индустриалния 
капитал в България, Българската търговско-
промишлена палата, Българската стопанска 
камара, Конфедерацията на работодателите 
и индустриалците в България, Българската 
минно-геоложка камара, Конфедерацията на 
независимите синдикати в България, Конфе­
дерацията на труда „Подкрепа“.